b"\n_START_ARTICLE_\nHermiona Granger\n_START_SECTION_\nPrva knjiga\n_START_PARAGRAPH_\nHermiona Granger se prvi\xc4\x8d pojavi v knjigi Harry Potter in kamen modrosti kot \xc5\xa1tudentka Gryfondoma, rojena bunkeljem. Na za\xc4\x8detku ima bolj klavrno vlogo: Harryju, \xc5\xa1e bolj pa Ronu, se zdi dolgo\xc4\x8dasna piflarka. Potem pa jo napade trol, Harry in Ron pa jo re\xc5\xa1ita. In Harry, Ron in Hermiona postanejo najbolj\xc5\xa1i prijatelji._NEWLINE_Kasneje skupaj ugotovijo, da je v \xc5\xa1oli skrit kamen modrosti in da ga nekdo sku\xc5\xa1a ukrasti. Zato se odlo\xc4\x8dijo re\xc5\xa1iti kamen in na koncu jim to tudi uspe.\n_START_SECTION_\nDruga knjiga\n_START_PARAGRAPH_\nV drugi knjigi se po poletnih po\xc4\x8ditnicah skupaj z Ronom in Harryjem vrne na Bradavi\xc4\x8darko, kjer pa se takoj za\xc4\x8dnejo dogajati srhljive stvari: veliko bunkeljskih \xc5\xa1tudentov skameni in med njimi se znajde tudi Hermiona. A na koncu se vse dobro izte\xc4\x8de, saj Harry in Ron ugotovita, kdo je kriv in baziliska, ki je bunkeljske \xc5\xa1tudente tudi skamenel, Harry ubije.\n_START_SECTION_\nTretja knjiga\n_START_PARAGRAPH_\nKo iz \xc4\x8darovni\xc5\xa1kega zapora Azkabana pobegne mno\xc5\xbei\xc4\x8dni morilec Sirius Black, vsi dokazi ka\xc5\xbeejo, da je njegova naslednja tar\xc4\x8da prav Hermionin prijatelj Harry. Sirius Black je bil namre\xc4\x8d eden od Mrlakensteinovih najtesnej\xc5\xa1ih pomo\xc4\x8dnikov, zato Harryja vidi kot temeljno oviro na poti do ponovnega vzpona na oblast._NEWLINE_Po napetem letu, polnem skrivnosti, Harry, Ron in Hermiona izvejo, da je bil Sirius, ki je njegov boter, po krivem obto\xc5\xbeen.\n_START_SECTION_\n\xc4\x8cetrta knjiga\n_START_PARAGRAPH_\nNa Bradavi\xc4\x8darki po ve\xc4\x8d kot stoletju priredijo Tri\xc5\xa1olski turnir, na katerem tekmuje tudi Harry. Spopasti se mora s povodnimi ljudmi, zmajem in drugimi po\xc5\xa1astmi, na koncu pa najti sredi\xc5\xa1\xc4\x8de ogromnega labirinta. Ron in Hermiona mu ob vsem tem stojita ob strani, a na koncu ga \xc4\x8daka past in zopet se mora soo\xc4\x8diti z Mrlakensteinom, ki je s pomo\xc4\x8djo slu\xc5\xbeabnikov in Harryja spet pridobil svoje telo.\n_START_SECTION_\nPeta knjiga\n_START_PARAGRAPH_\nPo Mrlakensteinovi vrnitvi se oblikuje skupina \xc4\x8darovnikov, imenovana Feniksov red, ki sku\xc5\xa1a storiti vse, da bi se mu zoperstavila. Na Bradavi\xc4\x8darki Harry, Ron in Hermiona ustanovijo kro\xc5\xbeek, ki se imenuje Dumbledorjeva armada in s pomo\xc4\x8djo nekaterih Loone Liupke, Ginny Weasley in Nevilla Velerita vdrejo na Ministrstvo za \xc4\x8daranje, ker mislijo, da tam lord Mrlakenstein mu\xc4\x8di Harryjevega botra Siriusa Blacka. Ko ugotovijo, da to ni res, jih napadejo Jedci smrti, Mrlakensteinovi slu\xc5\xbeabniki, na pomo\xc4\x8d pa jim prisko\xc4\x8dijo \xc4\x8dlani Feniksovega reda. Na koncu Harryjev boter Sirius Black umre.\n_START_SECTION_\n\xc5\xa0esta knjiga\n_START_PARAGRAPH_\nV 6. letniku Mrlakenstein ho\xc4\x8de celo leto zavzeti Bradavi\xc4\x8darko in proti koncu \xc5\xa1olskega leta mu to tudi skoraj uspe, vendar \xc5\xa1e ne v celoti. Na Bradavi\xc4\x8darki poteka bitka. Med spopadom Dumbledorja ubije Robaus Raws. Po pogrebu je Harry trdno odlo\xc4\x8den, da ne bo dokon\xc4\x8dal Bradavi\xc4\x8darke, ampak da bo iskal skri\xc5\xbevne. Seveda se tudi Ron in Hermiona odlo\xc4\x8dita, da gresta z njim. \xc5\xa0e preden pa se bodo prijatelji podali na lov za Skri\xc5\xbevni, pa bodo od\xc5\xa1li \xc5\xa1e v Jazbino, hi\xc5\xa1o dru\xc5\xbeine Weasley saj se bo Bill poro\xc4\x8dil z Fleur.\n_START_SECTION_\nSedma knjiga\n_START_PARAGRAPH_\nV sedmi knjigi ministrstvo pade, minister je mrtev, Mrlakenstein pa je glavni. Harry, Ron in Hermiona se takoj izdejanijo in za\xc4\x8dnejo s svojo nalogo. Celo leto i\xc5\xa1\xc4\x8dejo Skri\xc5\xbevne in poslu\xc5\xa1ajo \xc4\x8darovni\xc5\xa1ke novice, nih\xc4\x8de pa ne ve, kje so. Te\xc5\xbeko bi si mislil, da v tako turobnem letu obstaja tudi veselje. Fatale Tanga in Remus Wulf namre\xc4\x8d dobita sina, ki ga poimenujeta Teddy Wulf in Harry je njegov boter. Kasneje Harryja, Rona in Hermiono ugrabijo Jedci smrti, ki jih odpeljejo Malfoyevim. Ko jih hi\xc5\xa1ni vilinec Trapets re\xc5\xa1uje, ga ubije no\xc5\xbe Krasotillyje L'Ohol, ki je ubila tudi Siriusa. Na koncu se ponovno razvne najve\xc4\x8dji boj, seveda na Bradavi\xc4\x8darki. Kon\xc4\x8dno se Harry iz o\xc4\x8di v o\xc4\x8di znajde z Mrlakensteinom. Harry premaga Mrlakensteina, po celotnem \xc4\x8darovni\xc5\xa1kem svetu vladata veselje in \xc5\xbealost hkrati, saj so umrli tudi ljudje, ki so bili Harryu \xc5\xa1e posebej pri srcu: Fred Weasley, Wulf in Tanga in \xc5\xa1e mnogi drugi.\n_START_SECTION_\n\xc5\xbdivljenje po Bradavi\xc4\x8darki\n_START_PARAGRAPH_\nHermiona se poro\xc4\x8di z Ronom in ima z njim dva otroka: Huga in Rose. Dela na Uradu za nadzor nad \xc4\x8darobnimi bitji.\n_START_SECTION_\nFilmi\n_START_PARAGRAPH_\nHermiono v filmih producentske hi\xc5\xa1e Warner Bros. igra Emma Watson."